EKSTRADICIJA

Ekstradicija predstavlja institut krivičnog prava iz oblasti međunarodne krivičnopravne pomoći koji omogućava da dve države, u skladu sa zakonom i potšujući svoje suvrenitet, međusobno izdaju lica koja se traže zbog sumnje da su učinila krivično delo ili zbog izdržavanja zatvorske kazne. odnosno da potražuju od države u kojoj je neko lice liše slobode, isporučenje tog lica kako bi se nad njim sproveo krivični postupak u državi koja ekstradiciju potražuje ili sprovođenje već izrečene kazne, a sve u cilju poboljšanja efikasnosti krivčnopravnih sankcija kao iomogućavanja višeg stepena ličnih prava licima na koja se izručenje odnosi (npr. u slučajevima kada je reč o izdavanju lica radi služenja kazne zatvora koja je izrečena u inostranstvu, u državi čiji je on državljanin).

Međunarodnom krivičnopravnom pomoći obuvaćeni su, pored ekstradicije, i preduzimanje krivičnog gonjenja tj. pravo jedne države da uputi zamolnicu da se krivični postupak za delo učinjeno na njenoj teritoriji sprovede na teritoriji druge države, kao i zahteva da se krivična sankcija izrečena u zemlji koju molbu upućuje sporvede u zemlji u kojoj se osuđeno lice nalazi odnosno upućivanje lica koje krivčinu sankciju već izdržvaa u državu čiji je državljanin radi dosluženja kazne u svojoj sredini.

Republika Srbija u skladu sa Zakonom o međunarodnoj pravnoj pomoći u krivičnim stvarima, ne može izdavati svoje državljane stranim državama.

Evropskom konvencijom o ekstradiciji propisano je da se ekstradicija može tražiti za lica koja su osumnjičena za činjenje krivičnog dela za koje se u zemlji koja molbu upućuje može izreći kazna lišenja slobode od najmanje godinu dana ili mera bezbednosti u trajanju od najmanje četiri meseca.

Države potpisnice Konvencije zadržavaju pravo da neka od krivičnih dela, za koju sa naročito zainteresovana da ih lično kažnjavaju, isključe iz primene Konvencije tj. da ne vrše ekstradiciju za ta krivična dela. Ovo zavisi od slučaja do slučaja i mogućnost te dozvoljensto ekstradicije će se razlikovati od zemlje do zemlje od koje se ekstradicija zahteva.

Ekstradicija u skladu sa Konvencijom nije dozvoljena za politička krivična dela (krivična dela u kojima se krivično gonjenje preduzima zbog političkog angažmana učinioca) kao ni za krivična dela za koja se oceni da se gonjenje preduzima radi kažnjavanja lica zbog njegove rasne, verske, nacionalne, političke ili druge pripadnosti ili ako se smatra da bi položaj lica čije se izdavanja traži bio pogoršan ukoliko bi do izdavanja došlo. Izričito je propisano da se atentan na šefa države ili nekog člana njegove porodice neće smatrati političkim krivičnim delom.

Izdavanje zbog krivičnih dela povrede vojnih dužnosti, ako ne spadaju u opšta krivična dela, neće se dozvoliti pod Konvencijom kao ni za izdavanje za krivična dela čije je predmet povreda poreskih obaveza osim za ona dela koja se isto tretiraju u zemlji koja je molbu uputila.

Zakonom o međunarodnoj pravnoj pomoći Republike Srbije propisani su sledeći uslovi za odobrenje izručenja:

* da krivično delo povodom kojeg se zahteva pružanje međunarodne pravne pomoći predstavlja krivično delo po zakonu Republike Srbije
* da za isto krivično delo nije pravnosnažno okončan postupak pred domaćim sudom, odnosno da krivična sankcija nije u potpunosti izvršena
* da krivično gonjenje, odnosno izvršenje krivične sankcije nije isključeno zbog zastarelosti, amnestije ili pomilovanja
* da se zahtev za pružanje međunarodne pravne pomoći ne odnosi na političko krivično delo ili delo povezano sa političkim krivičnim delom, odnosno na krivično delo koje se sastoji isključivo u povredi vojnih dužnosti
* da pružanje međunarodne pravne pomoći ne bi povredilo suverenitet, bezbednost, javni poredak ili druge interese od suštinskog značaja za Republiku Srbiju
* Na zločine protiv međunarodnog humanitarnog prava ne primenjuju se pravila o zastarelosti
* Domaći pravosudni organi pružaju međunarodnu pravnu pomoć pod uslovom uzajamnosti.

Domaći zakon prati rešenja Konvencije pa će dozvoliti izručenje okrivljenog ili osuđenog ukoliko se to izručenje traži radi krivičnog dela za koje se može izreći kazna lišenja slobode od godinu dana ili teža kazna zatvora odnosno mera bezbednosti u trajanju od najmanje četiri meseca.

Pored navedenih uslova, Zakon postavlja i sledeće uslove za izručenje:

1) da lice čije se izručenje zahteva nije državljanin Republike Srbije;

2) da delo povodom kojeg se zahteva izručenje nije izvršeno na teritoriji Republike Srbije, protiv nje ili njenog državljanina;

3) da se protiv istog lica u Republici Srbiji ne vodi krivični postupak zbog krivičnog dela povodom kojeg se zahteva izručenje;

4) da po domaćem zakonu postoje uslovi za ponavljanje krivičnog postupka za krivično delo povodom kojeg se zahteva izručenje lica protiv kojeg je pravnosnažno okončan postupak pred domaćim sudom;

5) da je utvrđena istovetnost lica čije se izručenje zahteva;

6) da ima dovoljno dokaza za osnovanu sumnju odnosno da postoji pravnosnažna sudska odluka da je lice čije se izručenje traži učinilo krivično delo povodom kojeg se zahteva izručenje;

7) da država molilja da garancije da će u slučaju osude u odsustvu postupak biti ponovljen u prisustvu izručenog lica;

8) da država molilja da garancije da smrtna kazna koja je propisana za krivično delo povodom kojeg se zahteva izručenje neće biti izrečena, odnosno izvršena.

Za donošenje odluke o ekstradicij nadležan je ministar nadležan za poslove pravosuđa.

Republika Srbija će, ukoliko se pred njenim sudovima vodi postupak protiv lica koje se nalazi u inostranstvu, uputiti zahtev da se ono izruči Republici Srbiji radi sprovođenja krivičnog postupka ili radi izdržavanja kazne koja je izrečena u već sprovedenom krivičnom postupku.